cyanic-selkie/wikianc huggingface dataset:
Fear (ferfier)
Fearen nei technyk
thumb|300px|right|Frij-farrende waadfearboat Oerd fan it fear nei It Amelân. Fearen brûke ferskate technyken om it wetter oer te stekken.
Fearen nei ferfier
Nei gelang it grutste ferkear dat oersette wurde kin wurdt sprutsen fan fuotfearen, fytsfearen, autofearen en treinfearen.
Port-au-Prince
Port-au-Prince (Kreyòl: Pòtoprens) is de haadstêd en de grutste stêd fan Haïty. De stêd hie yn 2006 1.277.000 ynwenners. De agglomeraasje, mei de stêden Cité Soleil, Delmas, Carrefour en Fond-Parisien, meast út sloppewiken besteand, wurdt bewenne troch 2,5 - 3 miljoen minsken. Port-au-Prince is teffens haadstêd fan it departemint Ouest en fan it arrondissemint Port-au-Prince.
De stêd leit oan in baai fan de Golf fan Gonâve. Port-au-Prince eksportearret kofje en sûker en dêr wurdt fierders hannele yn sjippe, tekstyl en semint.
It plak waard yn 1749 stifte troch Frânske sûkerplanters. Yn 1804 waard Port-au-Prince de haadstêd fan it doe krekt ûnôfhinklik wurden Haïty. Dêrfoar waard de stêd beset troch Britske troepen.
Toerisme
De wiffe politike tastân yn Haity hat it toerisme yn Port-au-Prince net folle skea dien. De Ynternasjonale Lofthaven Toussaint Louverture is it wichtige startpunt foar bûtenlânske toeristen. De measte toeristen besykje en ferbliuwe yn Pétionville.
Yndieling
De gemeente Port-au-Prince bestiet út de neifolgjende sections communales:
Ierdskodding 2010
Op tiisdei 12 jannewaris 2010 (16:53 oere pleatslike tiid) waard Haïty rekke troch in swiere ierdskodding (mei in krêft fan 7,0 op de skaal fan Richter. It episintrum lei op 13 kilometer djipte sa'n 15 kilometer fan it sintrum fan Port-au-Prince, dat slim ferwoastge waard. De skodding waard folge troch ferskate swiere neiskokken. Der binne mear as 100.000 deaden fallen.
thumb|260px|left|Satellytfoto
Kung Fu Panda 3
Kung Fu Panda 3 is in Amerikaansk-Sineeske lange kompjûteranimearre tekenfilm út 2011 ûnder rezjy fan Jennifer Yuh Nelson en Alessandro Carloni. De film, dy't heart ta de sjenres fan wuxia en aksjekomeedzje, makket diel út fan 'e Kung Fu Panda-franchise en is as sadanich it ferfolch op Kung Fu Panda 2, út 2011. De haadrollen waarden ynsprutsen troch Jack Black en J.K. Simmons, mei û.o. James Hong, Bryan Cranston, Angelina Jolie, Dustin Hoffman, Lucy Liu, Jackie Chan en Seth Rogen yn 'e wichtichste byrollen. It ferhaal spilet yn in ferzje fan it Keizerryk Sina út 'e Aldheid, dy't befolke wurdt troch antropomorfe bisten. De panda Po, de Drakekriger, moat it diskear opnimme tsjin 'e smjunt Kai, dy't nei 500 jier út it geasteryk weromkeard is om Sina te feroverjen. Underwilens wurdt er troch syn biologyske heit Li Shan meitroaid nei in ferburgen delsetting yn 'e bergen. Dêre moat er leare te libjen as in panda om master fan syn chi te wurden, wat de heechste kennis is dy't in kung fu-master berikke kin. Kung Fu Panda 3 krige fan 'e filmkritisy oer it algemien positive resinsjes en wie in kommersjeel súkses yn 'e bioskopen. In fjirde film út deselde rige, Kung Fu Panda 4, wurdt yn 2024 ferwachte.
Annabel Chong
Jonkheid en studintetiid
Chong is hikke en tein yn protestantsk gesin út in begoedige Singapoereesk middenklassefermidden. Se folge de middelbere skoalle oan 'e Raffles Girls' School, dêr't se meidie oan it Underwiisprogramma foar Bejeftige Skoalbern. Neffens ûnderwizers en âld-klasgenoates wie hja in stil, yntelligint en iverich fanke.
Kung Fu Panda 3
Plot
Yn it geasteryk befjochtet de ferstoarne grutmaster Oogway de boasaardige generaal Kai, in jak dy't alle oare deade masters fan kung fu al ferslein hat en harren chi (libbensenerzjy) stellen hat. Ek Oogway wurdt ferslein, mar foar't Kai syn chi stelt, warskôget er Kai dat der in oare kung fu-master bestiet waans lotsbestimming it is om him tsjin te kearen. Kai harket dêr net nei en brûkt de sammele chi fan alle fersleine kung fu-masters om nei fiifhûndert jier werom te kearen nei de wrâld fan 'e libbenen. Dêr oankommen stjoert er de oerwûne kung fu-masters út yn 'e foarm fan jadene sombys om dy grutte kriger te sykjen dêr't Oogway it oer hie.
Harmen Beekkerk
Harmen Wouter Beekkerk (Ljouwert, 18 novimber 1756 - dêre, 3 juny 1796) wie in Frysk keunstskilder.
Kung Fu Panda 3
Plot
Underwilens kundiget master Shifu yn it Jadepaleis boppe de Fredesdelling oan dat er ophâldt mei lesjaan. Ynstee wol er him tawije oan meditaasje, sadat er syn chi leare sil te manipulearjen krekt sa't syn master Oogway dat koe. Underwilens moat de reuzepanda Po, de Drakekriger, him ferfange as learaar. Po syn earste besykjen om kung fu te ûnderrjochtsjen oan syn freonen masteresse Tigerinne, masteresse Njirre, master Aap, master Bidsprinkhoanne en master Kraanfûgel, dy't mei-inoar bekendsteane as de Furieuze Fiif, rint út op in fiasko. As de ferbûke Po neitiid by master Shifu komt, riedt dyselde him oan om mear as Po sels te wêzen en minder te besykjen op him (Shifu) te lykjen.
Annabel Chong
Jonkheid en studintetiid
Nei't se har middelbere skoaloplieding ôfrûne hie, naam se hast trije jier lins, wêrfan't se ien jier yn 'e Feriene Steaten trochbrocht, foar't se har ynskriuwe liet oan it King's College te Londen, om rjochten te studearjen. Yn har Ingelske studintetiid wie Chong ris dronken ûnderweis nei hûs, doe't se yn 'e trein in man mette. Se stimde dermei yn om seks mei him te hawwen yn in steechje, mar hy brocht twa fan syn maten mei, en Chong waard it slachtoffer fan in groepsferkrêfting yn in rommelhok ûnder in flet yn 'e Londenske binnenstêd.
Yn 1993 joech Chong har rjochtenstúdzje deroan. Se ferfear nei de Feriene Steaten, dêr't se studearre en titels behelle yn fotografy, keunsten en genderstúdzjes oan 'e Universiteit fan Súdlik Kalifornje, te Los Angeles. Neitiid begûn se dêr te wurkjen oan har doktoraat.
Kung Fu Panda 3
Plot
Po nimt Li Shan mei om him yn 'e kunde te bringen mei master Shifu en de Furieuze Fiif. Koart dêrnei wurdt de Fredesdelling oanfallen troch guon fan 'e jadene sombys fan Kai. Po en de Furieuze Fiif kinne de sombys net oer, mar it docht bliken dat Kai troch de eagen fan 'e sombys sjen kin, en as er Po yn 'e rekken kriget, wit er genôch en ropt er de sombys werom. Neitiid ûntdekke Po, Shifu en de Furieuze Fiif yn 'e bibleteek fan it Jadepaleis in âlde boekrôle wêryn't stiet dat generaal Kai oarspronklik in freon fan master Oogway wie. Doe't se op in kear oanfallen waarden, rekke Oogway op in hier nei dea, mar Kai droech him nei in doarp fan reuzepanda's, heech yn 'e bergen, dêr't alle ynwenners de folsleine behearsking oer harren chi hiene en Oogway sadwaande genêze koene. Kai longere lykwols op harren fermogen, en doe't er útfûn dat it mooglik wie om oarmans chi te stellen foar jins eigen persoanlike macht, rekke er op it ferkearde paad. Hy waard tsjinholden troch Oogway, dy't him ferballe nei it geasteryk.
Harmen Beekkerk
Hy krige ûnderrjocht fan Johannes van Dreght yn Amsterdam fan 1774 oant 1776. Carel Jacob van Baar van Slangenburgh, Petrus Groenia, Willem Bartel van der Kooi en Aldert Jacobs van der Poort wiene syn learlingen. Fan 1777 oant 1796 wenne en wurke er yn Ljouwert.
Kung Fu Panda 3
Plot
Mei't Kai inkeld ferslein wurde kin troch ien dy't de folsleine behearsking oer syn chi hat, biedt Li Shan oan Po oan om him mei te nimmen nei dat berchdoarp, dêr't hy wei komt, sadat er Po leare kin wat dy witte moat. Po grypt dat oanbod mei beide hannen oan en set mei gauwens ôf mei Li Shan. Underweis docht bliken dat Ping himsels as ferstekling yn 'e rêchsek fan Po ferstoppe hat. Oankommen yn it doarp giet Po yn 'e lear by Li Shan, mar ear't dy him de behearsking fan syn chi leare kin, moat Po earst leare om te libjen as in reuzepanda, wat fierhinne delkomt op de hiele dei mar wat omloailakje.
Harmen Beekkerk
Beekkerk skildere meast behangsels, portretten, histoarjestikken, allegoryen, en somtiids in lânskip. Wurk fan him hinget yn de fertrekkeamer fan it Ljouwerter stedhûs en yn it Frysk Museum.
Kung Fu Panda 3
Plot
Yn tarieding op syn konfrontaasje mei de ûnferslaanbere Drakekriger en teffens om't er Oogway syn hiele neilittenskip útwiskje wol, ferslacht Kai alle libbene kung fu-masters yn Sina en stelt harren chi. Shifu stjoert Kraanfûgel mei Bidsprinkhoanne út om Kai yn 'e rekken te hâlden, mar Kai lokket harren yn 'e fâle en stelt ek harren chi. Lang om let bejout er him nei de Fredesdelling, dêr't er Shifu, Njirre en Aap ferslacht, harren chi stelt en it Jadepaleis ferrinnewearret. Inkeld Tigerinne wit te ûntsnappen, en sy jout har yn 'e bergen by Po om him te warskôgjen.
Sittard
Sittard (Limboarchsk: Zitterd) is in stêd yn Nederlânsk Limboarch, yn it oergongsgebiet tusken Sintraal-Limboarch en de heuvels yn Súd-Limboarch. It is ien fan de âldste plakken yn Nederlân en de twad âldste stêd (mei stedsrjochten) yn Limboarch.
Kung Fu Panda 3
Plot
As Po oer de opmars fan generaal Kai heart, easket er fan Li Shan dat dy him no fuortendaliks leart hoe't er syn chi behearskje moat. Dan komt it hege wurd derút: it is de reuzepanda's ferleard hoe't dat moat. Li Shan hat Po foarliigd om't er benaud wie sa koart nei harren weriening syn soan alwer kwyt te reitsjen. Po is poerrazen as er dat heart en seit tsjin syn heit dat er him no likegoed kwytrekke is, foar't er him stampfuotsjend ôfjout. Li Shan sit der neitiid raar ta, want hy leaut wat Po tsjin him sein hat. Ping kriget lykwols begrutsjen mei him en leit út dat rûzje no ienris geregeldwei foarkomt tusken famyljeleden, en dat dêrby soms grutte wurden sein wurde, mar dat úteinlik altyd ferjeffenis folget. Hy seit dat er Li Shan earst net lije mocht om't er bang wie dat mear leafde fan Po foar Li Shan minder leafde fan Po foar Ping betsjutte soe. No begrypt er lykwols dat leafde gjin einich guod is en dat der yn Po syn libben romte is foar syn beide heiten.
Po hat it mar yn 'e holle dat er Kai allinnich tsjinhâlde kin, mar Tigerinne wit him dat idee te ûntpraten. Li Shan, Ping en de reuzepanda's út it doarp freegje Po om harren kung fu te learen. Hy beseft dat wat syn eardere lessen ta sa'n debakel makke, wie dat er oaren syn eigen foarm fan kung fu besocht by te bringen. Ynstee traint er de oaren no net mear om him nei te bearen, mar om harren eigen aldendeiske aktiviteiten yn te setten as feardichheden op it mêd fan kung fu. Tusken de training troch fermoedsoenje Po en Li Shan har mei-inoar. It doarp riedt him ta op 'e kommende oanfal fan Kai.
Annabel Chong
Pornokarriêre
Mei't har âldelju de jildkraan tichtdraaid hiene om't se der poer op tsjin wiene dat Chong opholden wie mei har rjochtestúdzje, moast se har op 'e iene of oare manear sels sjen te bedrippen. Sadwaande reägearre se op in advertinsje yn it blêd LA Weekly wêryn't om modellen frege waard. Pas nei't se op audysje gie, die bliken dat it om in modelleburo gie dat foar de pornoyndustry wurke. Chong liet guon neakenfoto's meitsje en waard op basis dêrfan troch regisseur John T. Bone frege foar in hiele rige films. Sa makke se op har twaentweintichste, yn 1994, har debút yn in pornografyske film. Opfallend wie dat se dêrby gauris gangbangs (sênes wêryn't se omgong hie mei groepen manlju tagelyk) die, lykas yn 'e films Sgt. Pecker's Lonely Hearts Club Gang Bang en I Can't Believe I Did the Whole Team. Neffens harsels hie it benammen har belangstelling om op it reitsflak tusken pornografy en performance art te balansearjen. Uteinlik soe se yn 63 pornofilms spylje.
Kung Fu Panda 3
Plot
Wannear't dyselde mei syn jadene sombys arrivearret en in wraam op it doarp docht, biede Tigerinne en de nije learlingen fan Po wjerstân. Dêrmei liede se Kai krekt genôch ôf om it foar Po mooglik te meitsjen de generaal te beslûpen. Yn it gefjocht dat dêrnei folget, besiket Po om Kai mei syn Wuxi-fingergryptechnyk te ferbaljen nei it geasteryk. Dat is in probaat middel dat oant no ta altyd wurke hat, mar diskear wurket it net. Kai fertelt dat soks inkeld wurket tsjin 'e libbenen, mar net lju dy't al dea binne, lykas hysels. Neitiid jout er Po in flink wan bruien. As Kai seit dat er fan doel is om 'e chi fan Tigerinne, Po syn beide heiten en de oare doarpelingen te stellen, beslút Po dat der ferlet is fan drastyske maatregels. Hy klampet him stevich oan Kai fêst en fiert dan de Wuxi-fingergryptechnyk op himsels út, sadat er himsels nei it geasteryk ferballet en dêrby Kai meiskuort.
Kai is alhiel breinroer as er foar it ferstân kriget wat Po dien hat. Hy jout Po in nij wan bruien en begjint syn chi te stellen. Yn 'e wrâld fan 'e libbenen beseft de oer syn soan yn noed sittende Li Shan dat de kaai ta de behearsking fan jins chi it folslein akseptearjen fan jinsels is. Hy liedt de oaren yn in ritueel wêrby't se allegearre harren chi bejeftigje oan Po. Dy wurdt dêrtroch ferkwike en kin sa Kai ferslaan. Hy nimt him alle stellen chi's wer ôf en befrijt op dy wize sawol de libbene kung fu-masters, dy't weromkeare nei de wrâld fan 'e libbenen, as de deade kung fu-masters, dy't rêst fine yn it geasteryk. Oogway, dy't wer frij is, fertelt Po dat hy it wie dy't Li Shan it kosmysk boadskip stjoerd hie dat syn soan noch libbe. Hy bejeftiget Po mei syn stêf en beneamt him ta syn opfolger as grutmaster, wêrnei't Po weromkeart nei de wrâld fan 'e libbenen. It docht bliken dat er no syn âlde master Shifu foarby stribbe is, dy't dêrom by him yn 'e lear moat. Mei syn freonen en famylje keart Po werom nei de Fredesdelling om yn it werboude Jadepaleis syn nije rol op him te nimmen.
Rolferdieling
;haadrollen * ) De rol fan Mei Mei soe earste spile wurde troch Rebel Wilson, mar nei't dy al in diel fan 'e dialooch opnommen hie, die bliken dat se it feroare opnameskema net rime koe mei oar wurk. Dêrom waard se ferfongen troch Kate Hudson, dy't alle al opnommen dialooch wer op 'e nij ynsprekke moast.
Produksje
Kung Fu Panda 3 waard regissearre troch Jennifer Yuh Nelson en Alessandro Carloni nei in senario fan Jonathan Aibel en Glenn Berger. As produsint wie Melissa Cobb by it projekt belutsen foar de filmstudio's DreamWorks Animation, de China Film Group Corporation, Oriental DreamWorks en Zhong Ming You Ying Film. Kung Fu Panda 3 wie dêrmei in Amerikaansk-Sineeske ko-produksje. Foar de film wie in budget beskikber fan $145 miljoen. De filmmuzyk waard fersoarge troch Hans Zimmer.
Distribúsje
De distribúsje fan Kung Fu Panda 3 waard fersoarge troch 20th Century Fox. De film gie op 16 jannewaris 2016 yn Grauman's Chinese Theatre yn Los Angeles yn premiêre. Dêrnei iepene er op 23 jannewaris yn 'e Sineeske bioskopen en op 29 jannewaris yn dy yn 'e Feriene Steaten. It byhearrende soundtrackalbum ferskynde op 29 jannewaris 2016 by platemaatskippij Sony Classical Records.
Untfangst
Fan 'e filmkritisy krige Kung Fu Panda 3 oer it algemien positive resinsjes. Sa joech IGN de film in 81/2 op in skaal fan 1 oant 10. Op 'e webside RogerEbert.com parte Glenn Kenny oan Kung Fu Panda 3 in skoare fan 3 fan 4 stjerren ta. Hy skreau: "Nettsjinsteande de oerfloedige aksje […] is it [sjen fan dizze film] in behoarlik ûntspannende ûnderfining foar folwoeksenen." Michael Rechtshaffen fûn yn The Hollywood Reporter dat "hoewol't de ferhaalline wêryn't [Po weriene wurdt mei] syn biologyske heit, net alhiel foldocht oan 'e [ferwachtings], is it fisueel sprutsen allegear tige yndrukwekkend." Scott Mendelson fan Forbes skreau dat hoewol't Kung Fu Panda 3 "fisueel prachtich en oer it algemien wol fermaaklik" wie, it "frijwat in efterútgong is yn ferhalding ta de earste beide sublime dielen".
Annabel Chong
Pornokarriêre
De sensaasje om The World's Biggest Gang Bang hinne rôp de belangstelling op fan 'e filmstudint Gough Lewis, dy't kontakt socht mei Chong en in dokumintêre oer har makke mei as titel Sex: The Annabel Chong Story. Yn dy dokumintêre wurde bylden toand fan 'e opnamen fan 'e gangbang en Chong har dêropfolgjende ferskinings yn it iepenbier. Chong docht har motiven út 'e doeken en fertelt oer har priveelibben; de dokumintêre besiket it plak fan har ferkrêfting, omfettet in pynlik petear yn Singapoer tusken Chong en har mem (dy't tefoaren neat fan 'e pornokarriêre fan har dochter ôfwitten hie) en lit sjen hoe't Chong harsels skeint troch har earm mei in mês te bewurkjen. Hoewol't Sex: The Annabel Chong Story regissearre en produsearre waard troch Lewis, hiene Chong en Al Goldstein, Ron Jeremy en Seymore Butts, grutte nammen út 'e Amerikaanske pornoyndustry, der ek oan meiwurke. Dizze dokumintêre makke Chong bekend by wer in oar soarte publyk as dat hja mei The World's Biggest Gang Bang berikt hie, mei't er der op Sundance Film Festival fan 1999 tige ynfoel en dêr sels in nominaasje yn 'e wacht sleepte foar de grutte priis fan 'e sjuery. Neitiid waard de dokumintêre ferplichte kost foar genderstúdzjes oan hiel wat universiteiten de wrâld yn 't rûn.
Ronald de Graaf
Ronald Peter de Graaf (Hurdegaryp, 23 april 1961) is in Nederlânsk histoarikus.
Sittard
Sittard foarmet sûnt 2001 mei Geleen en guon lytsere plakken, wêrûnder Born, de gemeente Sittard-Geleen. Troch dizze fúzje is de gemeente Sittard-Geleen de tred grutste fan de provinsje wurden kwa ynwennertal (sawat 95.000).
Ronald de Graaf
De Graaf wie skiednisdosint oan it Ichthus Kolleezje yn Veenendaal en it Lodesteijn Kolleezje yn Kesteren. Hy is learare-oplieder yn it fak skiednis oan de Kristlike Hegeskoalle Ede.
Annabel Chong
Pornokarriêre
Njonken har wurk as pornoaktrise posearre Chong ek foar neakenblêden en dûnse se yn stripklubs. Fierders regissearre se yn 1998 en 2000 ek in pear pornofilms, mei dêrûnder Pornomancer (2000), wêryn't se harsels op 'e nij gangbange liet. Ek wie se te gast yn in ferskaat oan tillefyzjeprogramma's, lykas The Jerry Springer Show, it praatprogramma fan presintator Jerry Springer, en The Girlie Show. Nei 2000 hold se grutdiels op mei mainstream-pornografy en lei se har ynstee ta op it produsearjen fan ynhâld foar har persoanlike webside. Dêrnjonken aktearre se yn in pear bondaazje-fideo's. Yn 2003 loek se har folslein út 'e pornoyndustry werom en betanke se har fans mei in lêste berjocht op har webside, wêryn't se skreau: "Annabel is dea en no wurdt se ferfongen troch har kweade dûbelgongster, dy't it hiele konsept fan Annabel alderferskuorrendst ta de kiel úthinget, en dy't foar de feroaring leaver ris wat oars dwaan wolle soe." Yn 2008 wurke Chong yn Kalifornje as in webside-ûntwerper.
Klinkhamer
Klinkhamer wie fan 1987 oant 1997 in Fryske ska-punk-hardrockgroep.
Ronald de Graaf
Hy waard bekend fan syn proefskrift Oorlog om Holland 1000-1375, dêr't er de oarloggen yn detail yn beskreau dy't it Greefskip Hollân yn de earste 375 jier fan syn bestean fierde. Dêrnei promovearre er yn de (militêre) skiednis oan de Ryksuniversiteit Grins.
Sittard
Lokaasje
Sittard leit presys tusken twa ryksgrinzen yn it smelle diel fan 'e provinsje Limboarch, ek it smelste diel fan Nederlân. Yn it easten en noardeasten grinzet Sittard oan Dútslân, tichtby de gemeente Selfkant, en yn it westen oan de Maas, dy't de grins mei België foarmet.
Ronald de Graaf
De Graaf is troud en hat trije dochters.
Kung Fu Panda 3
Untfangst
Op 'e webside Rotten Tomatoes, dy't resinsjes sammelet, hat Kung Fu Panda 3 in heech goedkarringspersintaazje fan 86%, basearre op 179 ûnderskate resinsjes. De konsensuskrityk fan 'e webside, gearstald út al dy resinsjes, stelt: "[De film] omfiemet de needsaaklike fisuele pracht, mar krekt as syn tûntsjerûne protagonist is it ferhaal fan dizze ferfolchfilm ek ferrassend linich, wat delkomt op animearre wille foar it hiele gesin." Op Metacritic, de wichtichste konkurrint fan Rotten Tomatoes, behellet Kung Fu Panda 3 in goedkarringspersintaazje fan 66%, basearre op 34 resinsjes.
Annabel Chong
Sitaat
"Ik hie in fraachpetear dien wêryn't te praat kaam dat ik Foucault lêzen hie. Hiel gewoan op 'e universiteit, no? Ik wurke yn in stripklub en joech dêr in lapdance oan in fint, mar it iennichste dat hy woe, wie it mei my oer Foucault hawwe. No, ik kin neaken omspringe en myn dûnske dwaan, of ik kin oer Foucault diskusjearje, mar net tagelyk; dat is tefolle ynformaasje."
Kung Fu Panda 3
Opbringst
Kung Fu Panda 3 brocht yn 'e bioskopen yn 'e Feriene Steaten en Kanada $143,5 miljoen op, en yn alle oare lannen en territoaria $377,6 miljoen. Wrâldwiid kaam de opbringst dêrmei út op $521,2 miljoen. Ofset tsjin it budget fan $145 miljoen betsjut dat in winst fan $376,2 miljoen, hoewol't dêr de marketingkosten noch wol ôf moatte. Neffens Deadline Hollywood kaam de skjinne winst út op $76,7 miljoen, wêrmei't Kung Fu Panda 3 krekt de top tweintich fan 'e meast winstjaande films fan 2016 helje soe.
Prizen
Kung Fu Panda 3 waard nominearre foar de Saturn Award foar bêste animaasjefilm. De film waard ek nominearre foar 3 Annie Awards, de wichtichste Amerikaanske prizen op it mêd fan animaasje. Jack Black, dy't de rol fan Po ynspriek, waard dêrfoar nominearre foar in MTV Movie Award en in Kids' Choice Award.
5 maaie
5 maaie is Nederlânske Befrijingsdei.
Berne
150px|thumb|right|Karl Marx berne yn 1883
Klinkhamer
De band bestie út Foppe Land (trompet en sang), Jan van de Mossel (slachreau), Harm Boersma (drums), Gerben de Boer (trompet), Sytse van Essen (basgitaar) en Klaske de Hoop (tromboane). Sjoerd Plantinga kaam der as trompettist by. Foppe Land spile earder yn Strawelte en Sytse van Essen siet earder yn LUL, en It Dockumer Lokaeltsje.
De muzyk fan Klinkhamer wie in mjuks fan poppy punk en punky ska. Mei it spyljen fan dûnsbere, hurde en melodieuze muzyk, mar altyd stie de wille foarop.
Yn 1994 feroare der it ien en 't oar. Foppe Land stoppe, dat Sjoerd Plantinga naam de sang oer, Jan van de Mossel ruile it slachreau foar de gitaar. Erik Drenth naam it slachreau foar syn rekken en fierders kaam Gerben de Boer (trompet) derby. De band ûntwikkele him dêrmei mear fan ska- nei punkpopband. Nei in perioade wêryn de band neat fan him hearre liet wie dy der wer op it Joppefestival fan 2001.
Wynmotor Aldlemmer 3
De Wynmotor Aldlemmer 3 is in poldermole fan it type wynmotor by it Stellingwerfske doarp Aldlemmer.
De mole hat in wynrêd fan 18 blêden en in diameter fan 3,5 meter. It boujier fan de mole is net bekend. Hy stiet beëasten de histoaryske Feanslûs. De wynmotor is net-mealree en is net iepene foar publyk.
Wamic (Oregon)
Wamic is in plak (census-designated place) yn Wasco County yn Oregon, Feriene Steaten. Neffens de folkstelling fan 2020 hie it plak 123 ynwenners.
Skiednis
Wamic is neamd nei de famylje Womack, dy't harren nei wenjen setten yn de omkriten. Wamic leit oan it Barlowpaad, dy't yn de snuorje fan de Oregon Trail oanlein waard om de rivier de Kolumbia fan The Dalles ôf ôf te snijen omreden de wetterfallen en streamfersnellings dy't reizgjen oer de rivier hinne dreech makke. Wamic hie fan 1884 oant 1958 in eigen postkantoar.
Geografy
Wamic leit oan de foet fan it Cascadesberchtme 8 km westlik fan Tygh Valley en goed 50 km súdlik fan The Dalles. It dorp leit in pear kilometer fan Pine Hollow dy't oan it Pine Hollow Rervoir leit. It doarp is in agraryske mienskip dêr't fleisfee holden wurdt en luserne ferboud wurdt.
Demografy
Neffens de folkstelling fan 2000 wennen der 36 minsken, 20 hûshâldings en 15 famyljes yn it plak. De befolking bestie út 97,22% blanken en 2,78% yndianen.
Rapenburch
Rapenburch is in kompleks gebouwen of in buorskip dy't yn de 17e iuw noard fan Goutum oan de Wurdumer Feart stie yn de gemeente Ljouwert. Op it kompleks wennen en wurken blekers. Sûnt 1966 ferwiist Nij Rapenburch nei de namme fan in Ljouwerter strjitte dy't ûngefear op it âlde stee leit. De namme komt ek foar as Rapenburg. Mooglik giet it om in famyljenamme of in ferneaming fan it 14e iuwske Rapenburg yn Leien.
It Lieteboek
alt=Omslach Lieteboek 1948|thumb|Omslach fan it Lieteboek út 1948 It Lieteboek is in samling Fryske lieten, besoarge troch Klaas Dijkstra, Pieter Folkertsma, Jan Lieuwes de Jong, J. Slofstra en Hendrik Karel Schippers út 1948.
Neist tige bekende steane der ek nije folks- en keunstlieten yn. Se binne allegear bewurke foar ien middenstim mei pianobegelieding, en sa setten dat se ek as selsstannich pianostikje spile wurde kinne. By de 104 lieten sitte 27 geastlike.
Auburn Hills (Michigan)
Demografy
By de folkstelling fan 2000 waard it oantal ynwenners op 19.837 fêststeld. Yn 2018 skatte it Amerikaanske folkstellingburo it ynwennertal op 24.042.
Geografy
Neffens it de sensus hat it plak in oerflak fan 43,0 km², folslein besteande út lân.
Yn Auburn Hills leit it wrâldhaadkantoar fan it autobedriuw Chrysler en ek The Palace of Auburn Hills, it stadion fan de Detroit Pistons, dat yn de NBA spilet.
Tygh Valley (Oregon)
Tygh Valley is in plak (census-designated place) yn Wasco County yn Oregon, Feriene Steaten. Neffens de folkstelling fan 2020 hie it plak 236 ynwenners.
Skiednis
It doarp is neamd nei de Tygh (Taih, Tyigh) of "Boppe Deschutes" fan de yndiaanske stamme fan de Tenino.
Tygh Valley wurdt troch guon sjoen as it begjin fan it Barlowpaad. Dat paad wie, yn de snuorje fan de Oregon Trail, ornearre om de rivier de Kolumbia by The Dalles ôf te snijen troch de Cascades nei de delling fan de Willamette yn it westen fan Oregon. Troch de wetterfallen en streamfersnellings wie it tige dreech oer de Kolumbia fan The Dalles ôf te reizgjen. Hja sochten dus nei in oar paad nei it westen ta en sadwaande waard it Barlowpaad oanlein.
Geografy
Tygh Valley leit oan de US Route 197 krapoan 50 km súdlik fan The Dalles yn in lytse delling. Heuvels, lykas de Tygh Ridge noardlik dêrfan omkringje de delling. Om Tygh Valley hinne is in soad lânbou, lykas fleisfee, it ferbouwen fan weet en luserne.
Klimaat
It plak hat waarme en drûge simmers, mei trochsneed moanlikse temperatueren net boppe de 30 °C. Neffens de Klimaatklassifikaasje fan Köppen hat Dufur in waarm mediterraan klimaat, Csb. De trochsneed delslach yn Tygh Valley bedraacht likernôch 340 mm.
Demografy
Neffens de folkstelling fan 2000 wennen der 224 minsken, 97 hûshâldings en 67 famyljes yn it plak. De befolking bestie út 95,09% blanken, 1,34% yndianen, 2,23% Aziaten en 1,34% fan mingde rassen.
Meindert Fennema
Meindert Fennema (Ljouwert, 21 maaie 1946 - Amsterdam, 12 juny 2023) wie in Frysk politikolooch. Hy wie as heechlearaar oan de ôfdieling politikology en it Ynstitút foar Migraasje en Etnyske Stúdzjes fan de Universiteit fan Amsterdam ferbûn, dêr't er de learstoel politike teory fan etnyske ferhâldingen besette.
Biografy
Fennema waard grutbrocht yn Zeist yn in Fryske húshâlding dêr't Frysk praat waard. Syn heit wie karmaster fan it iepenbier slachthûs yn Zeist. Pake Gerrit Fennema wie slachter yn Winaam, sosjalist, anargist en hielûnthâlder.
Fennema studearre nei it gymnasium sosjology oan de Universiteit fan Utert en politikology oan de Universiteit fan Amsterdam, dêr't er fan 1975 ôf as meiwurker oan ferbûn wie. Hy wie aktyf yn de studintebewging en wie belutsen by de 'affêre-Daudt' - heechlearaar Hans Daudt moast fuort nei in protte krityk fan studinten (dy't mear 'maatskippijkrityske' kolleezjes woene). Yn syn plak waard in tal oare dosinten oannaam, ûnder oaren Fennema sels. Yn 1971 waard er lid fan de Kommunistyske Partij fan Nederlân (CPN), wat er oant de opheffing fan dy partij yn 1989 bleau. Letter waard er kritikus fan de 'linkse elite', benammen fan de oanfierders fan de Partij fan de Arbeid. Allinne GroenLinks koe genede fine yn sy eagen. Yn 1981 promovearre Fennema mei it proefskrift International Networks of Banks and Industry. Hy hat in protte publikaasjes op it mêd fan anti-ymmigraasje partijen, etnyske organisaasjse en de ekonomyske elite op syn namme brocht. Teffens bejout Fennema him yn it publike debat mei bydragen op de opinysiden fan lanlike kranten. Yn 2010 liet er in biografy fan Geert Wilders mei de titel ''Geert Wilders. Tovenaarsleerling'' it ljocht sjen.
Op 11 maaie 2012 hold Fennema syn ôskiedskolleezje, ûnder de titel: ''Help! De elite verdwijnt!''. Fan augustus 2012 ôf skriuwt er alle wiken in kollumn op De Volkskrant.nl. Op 27 augustus 2013 pesentearre er syn earste roman 'Het slachthuis' yn De Balie yn Amsterdam. By dy gelegenheid trede de Blue Diamond Riem de Wolff op, ien fan de personaazjes yn it boek.
Fennema behearde it argyf fan Hans Janmaat. Hy wie jierrenlang ien fan mar in pear minsken dy't it iepenlik opnamen foar it rjocht fan Janmaat op frijheid fan mieningútering. Fennema wie duo-gemeenteriedslid foar GrienLinks yn Bloemendaal.
Pine Hollow
Pine Hollow is in plak (census-designated place) yn Wasco County yn Oregon, Feriene Steaten. Neffens de folkstelling fan 2020 hie it plak 531 ynwenners.
Geografy
Pine Hollow leit oan de foet fan it Cascadesberchtme 10 km westlik fan Tygh Valley en goed 50 km súdlik fan The Dalles. It doarp leit in pear kilometer fan Wamic. It doarp leit oan it Pine Hollow Reservoir.
Klimaat
It plak hat waarme en drûge simmers, mei trochsneed moanlikse temperatueren net boppe de 25 °C.
Demografy
Neffens de folkstelling fan 2000 wennen der 424 minsken, 197 hûshâldings en 152 famyljes yn it plak. De befolking bestie út 94,10% blanken, 0,94% yndianen, 1,8% Pasifisyske Eilanners en 1,42 oare rassen en 2,36 fan mingde rassen. Etnysk sjoen binne 2,83% fan de befolking Hispanics.
Spear
thumb|''Alde jachtspear en mes, kommend út it [[Mesa Verde National Park.]] In spear is in âld gefjochtswapen dat net allinnich foar de jacht mar ek foar oarlochsfiering geskikt is. De spear bestiet út in skaft (meastal fan hout) en hat in skerpe punt. Dizze punt kin in oanskerpe diel fan de skaft wêze óf ut in oar materiaal bestean dat op de skaft fêstmakke is.
Yn de prehistoarje waard foar spearpunten bien of fjoerstien brûkt, letter waarden dizze materialen ferfongen troch brûns of izer. Ek lang foardat der fjoerstiennen punten brûkt waarden wienen der ek al spearen; Yn Dútslân (Schöningen, by Hannover) binne inkele smytspearen opgroeven yn marsedimint yn in brúnkoallaach dy't datearre binne op 380.000-400.000 jier âld, hielendal fan hout makke, net fan in tûke, mar fan it kearnhout fan in beam, útbalânsearre foar smiten. Dêrmei binne it de âldst bekende kompleet fûne (jacht) wapens fan de minsk.
Iere modellen spearen wienen makke om te smiten, lykas no noch dien wurdt by de sport spearsmiten. Oare modellen wienen bedoeld as stekwapen. De Romeinen brûkten in model smytspear dat se pilum neamden. Dizze spear hie yn fergeliking mei oare modellen in relatyf koarte skaft mei dêrop in langere tinne izeren stêf mei dêrop de punt.
De spear is as stekwapen de foarrinder fan de lâns, de helleburd, en de pyk.
Mei in spearsmiter of atlatl kin de spear mei mear krêft goaid wurde. (Mei spearsmiter wurdt tsjintwurdich ferwiisd nei atleten (m/v) fan it atletykûnderdiel spearsmiten.)
Symboalyk
De spear is in symboal fan (politike) macht.
Mei de spearpunt wurdt útsein de foarkant fan de spear, ek in ta foarbyld strekkend elemint oanjûn.
Pinewood Toronto Studios
De Pinewood Toronto Studios binne in studiokompleks yn Toronto, yn 'e Kanadeeske provinsje Ontario, dêr't de opnamen foar films en tillefyzjeprogramma's plakfine. It bedriuw waard yn 2006 oprjochte en is ûnderdiel fan 'e Britske Pinewood Group, dy't ek studiokompleksen yn Ingelân, Dútslân en oare lannen besit. Yn 'e Pinewood Toronto Studios binne films as Kick-Ass 2 en Suicide Squad opnommen en tillefyzjesearjes as Star Trek: Discovery.
Skiednis
De Pinewood Toronto Studios waarden yn 2006 oprjochte yn 'e Port Lands-krite fan Toronto, in earder yndustrieel gebiet oan 'e igge fan 'e Ontariomar, dêr't op dat stuit al in stikmannich lytsere studiokompleksen fêstige wiene. Foartiid wie dy lokaasje yn gebrûk by oaljemaatskippij Imperial Oil, en it moast gâns ôfgroeven wurde om 'e miljeufersmoarging op te romjen. De bou fan it studiokompleks, dat de namme Filmport krige, waard yn augustus 2006 mei úteinset.
Yn 2009 waard it kompleks oernommen troch de Britske Pinewood Group, dy't yn Ingelân û.o. de Pinewood Studios en de Shepperton Studios besit, njonken oare studiokompleksen yn Dútslân, de Dominikaanske Republyk en Maleizje. Filmport waard yn it ramt fan 'e oername omneamd ta de Pinewood Toronto Studios. Yn maart 2018 kocht Bell Media, yn oerlis mei de Pinewood Group en it gemeentebestjoer fan Toronto, in mearderheidsbelang yn 'e Pinewood Toronto Studios, mei as doel om 'e krappe studioromte yn Toronto en omkriten út te wreidzjen troch nochris 16.000 m² oan it kompleks ta te foegjen.
Fasiliteiten
De Pinewood Toronto Studios beslane in totaal oerflak fan 4,5 ha, dêr't 11 soundstages op boud binne dy't yn grutte útinoar rinne fan 930 m² oant 4.300 m². It grutste sounstage fan it kompleks wie oant 2016 ek it grutste soundstage fan hiel Noard-Amearika. Yn novimber 2020 waard oankundige dat der 5 nije soundstages mei in mienskiplik oerflak fan 9.500 m² oan 'e Pinewood Toronto Studios tafoege wurde soene (sadat it totale tal soundstages op 16 komme soe). Dêropta soed er ek 5.400 m² oan kantoarromte tafoege wurde en 1.400 m² oan wurkplakken foar it meitsjen fan dekôrs foar de filmsets.
Films
In seleksje fan films dy't alteast foar in diel yn 'e Pinewood Toronto Studios opnommen binne:
Tillefyzje
Yn 'e Pinewood Toronto Studios binne ek ferskate tillefyzjesearjes opnommen, lykas Beauty and the Beast (2012-2016), Good Witch (2015-2021), Star Trek: Discovery (fan 2017 ôf) en Star Trek: Short Treks (fan 2018 ôf).
De Sionsberch
De Sionsberg is in earder sikehûs yn Dokkum, dat bestie fan 1956 oant en mei 2014. It wie mei 138 bêden it lytste sikehûs fan Nederlân, mar woe dochs in folslein soarchoanbod omfiemje foar de hiele noardeastlike regio fan de provinsje Fryslân. Nei it fallisemint fan it sikehûs kamen yn 2015 yn itselde gebou in hûsdokterspost, ferskate paramedyske bedriuwen, in lunchroom en in stikmannich selsstannige behannelingssintra foar spesjalistyske medyske soarch.
Skiednis
It sikehûs, dat ferneamd waard nei it kleaster Sionsberch ûnder Dokkum, bestiet sûnt 1956 en koe 15 juny dat jier iepene wurde troch ynbreng fan de bewenners en de tsjerken yn de omkriten. Dêrnei hat it him stadichoan ûntwikkele. Yn 1960 waard der in berneôfdieling iepene en yn 1974 kaam der in ferpleechhûs by. Sûnt 1997 wie it sikehûs part fan Talma Sionsberg, in kristlike organisaasje mei ferpleechhuzen yn Feanwâlden en Dokkum en op It Amelân.
Yn 2007 waard it part fan de nij oprjochte Soarchgroep Pasana, dêr't ek de ferpleechhuzen 'De Waadwente' (Dokkum) en Talma Hûs (Feanwâlden) en de fersoargingshuizen 'De Skûle' (Mitselwier), de 'Spiker' (Ternaard), 'Dongeraheem' (Dokkum), 'Talma Hoeve' (Feanwâlden) en 'De Stelp' (It Amelân) ta hearre. Fan doe ôf oan rekke it sikehûs hieltyd mear yn 'e bedelte.
Yn 2011 waard de aksjegroep 'Red de Sionsberch' oprjochte en ein fan dat jier waard der in herstelplan oankundige. Anno 2012 waard besletten dat Soarchgroep Pasana en sikehûs Nij Smellinghe yn Drachten gearfoege waarden en 1 jannewaris 2013 wie it safier. Sadwaande koe in fallissemint foarkomd wurde. Beide sikehuzen giene tegearre fierder, in wichtige stap foar it behâld fan sikehûssoarch yn Dokkum.
Op 1 febrewaris 2014 waard it sikehûs nei in ferbouwing fannijs iepene troch boargemaster Waanders fan Dongeradiel. De poliklinyk krige in nije fleugel. It sikehûs hat sûnt 5% mear pasjinte-oanbod. Op 24 novimber 2014 waard lykwols in pasjintestop ynsteld omdat goede soarch net langer garandearre wurde koe, en wiene der finansjele problemen en soe in tredde part fan it personiel fuort moatte. In dei letter waard bekend dat it sikehûs ticht gie. It die bliken dat der in skuld fan 40 miljoen euro wie.
Op 26 novimber 2014 hat it bestjoer fan Pasana it fallissemint oanfrege fan de hiele groep (sikehûs en fersoargingshuzen) en op 28 novimber hat de rjochtbank fan Ljouwert Pasana fallyt ferklearre.
List fan bylden yn Lemsterlân
Dit is in (ûnfolsleine) gronologyske list fan bylden yn Lemsterlân. Under in byld wurdt hjir ferstien elk trijediminsjonaal fisueel keunstwurk yn de iepenbiere romte fan de gemeente Lemsterlân, wêrby't byld brûkt wurdt as sammelbegryp foar skulptueren, stânbylden, ynstallaasjes en oare byldhouwurken.
New Rumley (Ohio)
New Rumley is in unincorporated community yn sintraal Rumley Township, Harrison County, Ohio yn de Feriene Steaten. It is ferneamd as berteplak fan generaal George Armstrong Custer.
Hoewol't New Rumley in gemeentefrij gebiet is hat it wol in postkantoar fan 1820 oant 2013. It leit net fier fan de plakken Scio en Jewett.
New Rumley waard kadastraal registrearre yn 1813.
Wynmotor Aldlemmer 5
De Wynmotor Aldlemmer 5 is in poldermole fan it type wynmotor by it Stellingwerfske doarp Aldlemmer.
It wynrêd fan de mole is demontearre. It boujier is net bekend. Hy stiet oan De Weeren, flakby de ôfslach Boelstrawei. De wynmotor is net-mealree en is net iepene foar publyk.
Wynmotor Aldlemmer 4
De Wynmotor Aldlemmer 4 is in poldermole fan it type wynmotor by it Stellingwerfske doarp Aldlemmer.
De mole hat in wynrêd fan 18 blêden en in diameter fan 3,5 meter. It boujier fan de mole is net bekend. Hy stiet oan de súdkant fan de Brandemar oan de Tsjonger. De wynmotor is net-mealree en is net iepene foar publyk.
Ynternasjonaal Systeem fan Ienheden
It SI-stelsel is it op 11 oktober 1960 ynfierde Internationale Stelsel fan Ienheden (Frânsk: Système international d’Unités (SI)). De standert wurdt beheard troch it Bureau international des poids et mesures yn Sèvres, Frankryk. Frankryk wie ek it earste lân dat dit systeem (doe noch nasjonaal) ynfierde op 10 desimber 1799.
Eltse natuerkundige of gemyske grutheid kin útdrukt wurde yn ienheden (bygelyks: ôfstân yn in meter en tiid yn sekonden).
It SI is bedoeld om ynternasjonaal maklik gegevens útwikselje te kinnen. Oarspronklik hiene in protte lannen ferskillende maatstelsels. De Britten en de Amerikanen brûke noch faak net-SI-ienheden, lykas pûn (foar massa), inch, foot, yard en mile (foar lingte of ôfstân). Ek yn Libearia en Myanmar (it eardere Birma) wurde dizze ienheden nog algemien brûkt. Dy sahjitten ymperiale ienheden binne ek wenstich by it mjitten fan de diameter of diagonaal fan in oantal dingen as fytstsjillen (ferâldere), trommels, kompjûtermonitors, de ôfmjittings fan oare kompjûterûnderdieleen, it raster fan printplaten of de resolúsje fan bygelyks printers.
Neist it ymperiale stelsel binne der ek net-SI-ienheden dy't wol goedkard binne foar gebrûk yn de mande mei SI-ienheden. Foarbylden hjirfan binne de liter (foar ynhâld), oere en minút foar tiid en graden Celsius foar temperatuer (de SI-ienheden foar dizze grutheden binne respektivelik kubike meter foar ynhâld, sekonde foar tiid, kelvin foar temperatuer en joule foar enerzjy). Ek hjirfan ôflate ienheden (as de kilowattoere dy't in soad brûkt wurdt as ienheid fan enerzjy by elektrisiteitsleverânsje) binne gjin SI-ienheden, mar wol tastien.
SI-basisienheden
De sân, ûnderling ûnôfhinklike basisienheden binne:
Alle oare SI-ienheden kinne útdrukt wurde yn termen fan dizze basisienheden.
Werdefinysje basisienheden
Yn 2007 besleat de 23e gearkomst fan de Conférence Générale des Poids et Mesures om te kommen ta nije definysjes fan de basisienheden, sadanich dat dizze allinnich noch fan fûnemintele natuerkonstanten ôfhingje. Dit betreft foaral de kilogram, de ampêre, de kelvin en de mol, wêrfan de hjoeddeiske definysjes direkt of yndirekt keppele binne oan bygelyks spektraallinen of artefakten.
Oflate SI-ienheden
Fan dizze basisienheden binne ôflate ienheden makke, lykas m² (kante meter) foar oerflakkte, of hertz, definearre as s-1.
SI-prefiksen (fermannichfâldigingsfaktoaren)
Neist de SI-ienheden binne ek de SI-foarheaksels of -prefiksen definearre:
Yn de lannen fan de Europeeske Uny is it brûken fan it SI as ienich tastiene stelsel wetlik ferplicht. Yn it Feriene Keninkryk bliuwt it gebrûk fan de ymperiale ienheden foar massa en lingte lykwols tastien, hoewol't de Britske oerheid al yn 1976 grutte kampanjes fierde om it metryske stelsel yn te fieren.
Merk op dat de foarheaksels mega en grutter allegear op in -a einigje, en dat mikro en lytser allegear op in -o einigje.
Carach Angren
Carach Angren is in Nederlânske blackmetalband oprjochte yn 2003 yn Landgraaf. De band brocht yn 2008 syn debútalbum Lammendam út. De teksten fan de band gean benammen oer spûken, leginden en oare folkloryske temas. Carach Angren hat seis studio-albums útbrocht.
Namme
De bandnamme Carach Angren komt út J.R.R. Tolkiens fantasy-wyrk Master fan Alle Ringen. It betsjut "Izeren Tsjeaken" yn it Sindarynsk.
Bumastate (Westergeast)
Bumastate wie in state yn Westergeast. It ûntstean is ûnbekend, der is ek neat mear fan werom te finen.
De Kollumerlânske haadlingefamylje Buma hie in stienhûs op Wygeast: Bumastins) en meardere staten ûnder Westergeast. Tagelyk mei oare Westergeaster hearskippen, lykas de bern Idema en Ouwe Algersma op De Triemen, hâlde Sye Bouwema him yn 1467 bûten it ferbûn fan Kollumerlân mei de stêd Grins. Opfallend is dat "rechters en gemene meente" fan Westergeast wol meidienen, hoewol't de by de besegeling net oer harren segels beskikke koenen.
Sye Buma (as Bouwema, Buwema, Buwinga) wie yn 1504 al ferstoarn. Hy hie 1 mêd yn de Suderbilderen oan de pastoar neilitten; syn widdo Edske Buwinga ferkocht mei har soannen Hid en Balling 1 mêd derneist oan it konvint fan Feankleaster. De soan Balling Buma hie yn 1543 grûn yn Westergeast, Aldwâld en Twizel. Nei alle gedachten hie Balling twa soannen: Sye en Wyger. Fan Sye Buma waard yn 1543 sein dat hy op't Ffeen wenne. Yn 1546 en 1550 wie hy tsjerkefâd yn Westergeast. Hy troude mei Anna Bauma, dy't nei syn dea yn 1551 wertroude mei Heere Doeckes Wiarda, olderman yn Snits. Erfgenamt fan Sye Buma, dy't sels gjin bern hie, wie syn omkesizzer Popcke Wygers Buma yn Akkrum. Boppedat hold ek syn frou Anna rjochten yn Westergeast. Sa wenne hja yn 1566 mei har twadde man yn Westergeast; yn 1580 brûkte se "kerkeland in dye Bylderen in Sie Ballinx heert". Yn 1632 ferkocht Anna Bauma har dochter Sytke Wiarda Bumaheert te Westergeest - wêroer hjirûnder mear - oan Hessel fan Sminia yn Akkrum, as foud oer syn omkesizzer jonge Wyger fan Buma. In ferkeap binnen de parenteel Buma dus.
Balling syn oare soan wie Wyger Ballings Buma, troud mei Hylck Harckema. Yn 1578 troude harren soan Popcke fan Buma mei Aeth fan Andringa te Akkrum, dêr't se har ek ta wenjen setten. Harren dochter Fock fan Buma troude mei Hessel fan Sminia, dy't yn 1632 de foud fan jonge Wyger fan Buma wie. Troch it houlik fan jonge Wyger syn dochter kamen de goederen en ek de Bumagrêven yn de tsjerke oan de famylje (Fan) Hanecrooth.
Ek letter waarden goederen fan de Westergeaster Buma's faker binnen de family en bytiden ek dêrbûten ferkocht. Se leinen yn it doarp Westergeest, mar ek op de Triemen en "op het Veen". Omdat de krektere plakoantsjutting soms ûntbrekt, binne de goederen net altiten like maklik út elkoar te hâlden. Boppedat wurde se allegear as Buma-sate, -state en -heerd oantsjutten, en binne ek de famyljebannen yn de 16e iuw net hielendal dúdlik. De detaillearre eigendomsskiednis en krekte lokaasje fan dy huzen moatte dan ek neier undersocht wurde. Twa konsintraasjes fan besit kinne lykwols oanwiisd wurde: ién op de Triemen en ién oan de noardside fan it doarp. Ek oer de rjochten fan de Buma's mear súdlik, op Sweagerfean, kin in hypoteze opsteld wurde. Yn hoefier't der fan stinzen sprutsen wurde kin, of fan gewoane pleatsen, is ûndúdlik. Wòl wennen yn de 16e en 17e iuw op alle trije de plakken in skoft Buma's.
Haadstêd (Deenske regio)
De regio Haadstêd (Deensk: Hovedstaden) is ien fan de fiif bestjoerlike regio's fan Denemark. De regio beslacht it eilân Seelân mei de Deenske haadstêd Kopenhagen en it eilân Bornholm. De haadstêd fan de regio Hovedstaden is Hillerød.
Stêden en gemeenten fan Hovestaden
(Ynwennertal 1 jannewaris 2006):
Ulbe van Dijk
thumb|Ulbe van Dijk Ulbe van Dijk (Gau 1841- Amsterdam 1909) wie yn de 19e iuw in bekende koartebaanrider.
Karriêre
Ulbe van Dijk waard as boeresoen berne en it doel wie dat er syn heit opfolgje soe. Yn 'e âldens fan 19 jier died er mei oan in hurdriderij op 'e Jouwer, dy't er wûn. Van Dyk makke namme en yn febrewaris 1864 skreau de krante al dat der yn de omkriten grute waard dat Van Dijk wol 600 gûne de moanne fertsjinne mei it riden. Jierren wie Van Dijk de kampioen op de koarte baan en hy koe wol 160 meter yn 11 sekonden ôflizze.
Ulbe wûn sa'n soad prizen dat de aardichheid der foar guon iisklups ôf wie en him yn 1871 net mear by harren hurdriderijen hawwe woene. Yn 1873 waard Van Dijk lang om let dochs ferslein. Sûnt sette de delgong yn.
Van Dijk wûn meiïnoar 99 prizen en preemjes en hy woe graach de 100 fol meitsje, mar dat is him net mear slagge.
Libben
Van Dijk troude de boeredochter Aetske Terpstra en tegearre krigen hja 11 bern. Hja buorken sûnt 1882 yn Raerd, mar nei in krisis yn 'e lânbou waard er keapman en slachter yn Wytgaard. Dêr gyngen de saken net goed en nei in fallisemint hat er noch in skoftke as arbeider yn Dronryp wurke.
By in jubileumfiering fan de iisklup Thialf op It Hearrenfean wie ek de doe 63 jier âlde Ulbe van Dijk en hy hat dêr noch riden. Yn 1909 ferhûze Van Dijk fan Dronryp nei Amsterdam en dêr ferstoar er op 25 novimber 1910. Van Dijk waard yn Gau op it hôf begroeven, mar syn grêf bestiet net mear.
Nutbush (Tennessee)
Nutbush is in delsetting, gemeentefrije krite (unincorporated area), yn Haywood County, yn it westen fan de steat Tennessee yn de Feriene Steaten fan Amearika.
Nutbush is iere 19e iuw stifte troch wite lânferhuzers út Firginia en Noard Karolina. Oarspronklik kamen dy fan Ingelân. Sy ferfearen nei it westen om dêr middels buorkjen mei slavearbeid har ekonomyske posysje te ferbetterjen. Sy stiften dêr ek de Trinity United Methodist Church. Frije slaven stiften yn 1866 de Woodlawn Baptist Church.
Op it begraafplak Trinity lizze goed 50 soldaten dy't sneuvele binne yn de Amerikaanske Boargerkriich.
Lânbou is de grutste boarne fan ynkomsten yn de regio. Sawol yn it ferline as no noch leit de lânbou him fral ta op de bou en ferwurking fan katoen. Nutbush hat in katoenferwurkjende fabryk (yn 2006).
Tina Turner
Nutbush is it meast ferneamd as it plak dêr't sjongster Tina Turner oant har 16e wenne. Sy hat oer it plak song yn it nûmer "Nutbush City Limits" út 1973. Yn 2002 waard in part fan Tennessee State Route 19 ûnder Nutbush "Tina Turner Highway" neamd.
Yn de 40-er jierren siet Tina Turner op de Flagg Grove School, in skoalle sudlik fan Nutbush, no in part fan Brownsville. De skoalle waard ein 19e iuw stifte en is no it Tina Turner Museum.
Nutbush (en omkriten) hat mear ferneamde wite en swarte muzikanten fuortbrocht, sa as Hambone Willie Newbern en Sleepy John Estes.
Fearen yn Fryslân
thumb|[[Koegelwieck (skip)|HSC Koegelwieck (Rederij Doeksen)]] Der binne ferskate fearen yn Fryslân. Al wurde der hieltiid noch fearen ferfongen troch brêgen, der binne ek âlde oersetten dy't op 'e nij yn gebrûk naam wurde.
Autofearen
thumb|Fearterminal Doeksen yn Harns
Treinfearen
Treinfearen binne der net mear yn Fryslân, mar eartiids wie de ferbining fan Inkhuzen nei Starum in treinfear.
Annael of Lânboek
It Annael of Lânboek beskriuwt de skiednis fan 1498-1530 fan Fryslân.